Jibqa’ misteru l-għejbien tal-ajruplan tal-passiġieri tal-linja tal-ajru Malaysia Airlines. Il-kap tal-avjazzjoni ċivili tal-pajjiż Azharuddin Abdul Rahman (fuq) qal li mhux qed jiġi eskluż li l-ajruplan għeb għax inħataf. Huwa qal li r-rapporti dwar xi tifrik li deher fil-baħar fin-naħa t’isfel tal-Vjetnam mhumiex konfermati. L-awtoritajiet tal-Malasja qalu li se jintensifikaw it-tfittxija għall-ajruplan. Sadanittant, investigaturi internazzjonali qed jiffukaw fuq il-pssibilità li l-ajruplan tal-Malaysia Airlines li kien qed jagħmel it-titjira MH307 minn Kuala Lumpur għal Beijing iddiżintegra fl-ajru f’għoli ta’ 35,000 pied. Huma qed jaħdmu fuq din it-teorija wara li s- search and rescue tal-Vjetnam raw dawk li jidhru li huma bċejjeċ tal-ajruplan fil-baħar – partijiet minn bieba u mid-denb – fl-ewwel żvilupp fit-tfittxija tal-ajruplan li qata’ kull kuntatt mat-torri tal-kontroll u għeb minn fuq ir-radar jumejn ilu. Azharuddin qal li lill-qraba tal-passiġġieri qalulhom biex iħejju rwieħhom għall-agħar aħbarijiet. Fi Franza, uffiċjali tal-Interpol jgħidu li l-awtoritajiet tat-Tajlandja ma ċċekkjawx il-passaporti mal-informazzjoni li tipprovdi dwar passaporti għax kieku kienu jsibu li żewġ passiġġieri kienu se jivvjaġġaw b’passapoprti misruqa. Il-pulizija tat-Tajlandja jifhmu li hemm għaqda kriminali li qed tisraq il-passaporti hekk kif sar magħruf li l- bookings għat-titjira f’isem Taljan u Awstrijak, saru t-Tajanda u d-dettalji tal-passaporti kienu ta’ żewġ ewropej li kienu rrapurtawhom misruq fit-Taljandja stess sentejn ilu. Hemm il-biża’ li ċ-Ċina hija l-mira ta’ attakk terroristiku. L-irqajja taż-żejt li qed jiġu investigati biex jaraw jekk humiex mill-ajruplan